钦定古今图书集成/明伦汇编/人事典/第041卷 > 《礼记》 > 《曲礼》
## 钦定古今图书集成/明伦汇编/人事典/第041卷 > 《礼记》 > 《曲礼》

《名子》者，“不以国，不以日月，不以隐疾，《不以山川》。”

〈注〉《常语》易及，则避讳为难，故名子者不之用。〈大全〉王氏子墨曰：“名，子父之责也。命之名，所以示之教也。以国，非所以教谦也；以日月，非所以教敬也；以隐疾，非所以教之进乎德也；以山川，非所以教之求诸己也。命名而必示之教，《申𦈡》所谓以德命为义者也。虽古人之名，其子或有所因，不尽若是，而《曲礼》之意，盖主乎以德命也，又况以讳事神，周道也，名终而将讳”之，得不择乎可讳者以名之乎？子生三月而父名之，既有以教其终身，而又虑其子若孙之难避也，不亦太早计乎？非早计也。君子之所以示其子孙，无非为其远之虑也。于名而虑其远，如是则将无所不虑乎远也。以为鬼神而讳之，多且百年，少亦数十载之后矣。而其讳之难易，基于一日命名之初，是以君子之于子孙，无非于其始而谨之也。于名而谨其始，如是，则将无所不谨其始也。是《曲礼》之意也。

男子二十，冠“而”字。

〈注〉“冠而字之”，敬其名也。

父前子名。君前臣名。

〈注〉吕氏曰：事父者，家无二尊，虽母不敢以抗之，故无长幼皆名，不敢致私敬于其长也。事君者，国无二尊，虽父不敢以抗之，故无贵贱尊卑皆名，不敢致私敬于其所尊贵也。《春秋》鄢陵之战，栾书欲载晋侯，其子鍼曰：“书退，此君前臣名，虽父亦不敢抗也。”

女子许嫁，《笄而》字。

〈注〉“许嫁则十五而笄，未许嫁则二十而笄”，亦成人之道也，故字之。

又

卒哭乃讳，《礼》不讳嫌名，二名不偏讳。

〈注〉葬而虞，虞而卒哭。凡卒哭之前，犹用事生之礼，故卒哭乃讳其名。嫌名音同者不偏讳，谓可单言。

“逮事父母”，则讳王父母；“不逮事父母”，则不讳王父母。

〈注〉逮，及也。庶人父母早死，不闻父之讳其祖，故亦不讳其祖。有庙以事祖者，则不然也。

君所无私讳，大夫之所有公讳。

〈注〉私讳不避于公朝，大夫则讳其先君也。

《诗》《书》不讳，临文不讳。

〈注〉不因避讳。而易《诗》《书》之文。改“行事”之语。盖恐有惑于学者。有误于承用也。

庙中不讳。

〈注〉庙中之讳，以卑避尊。如有事于高祖，则不讳曾祖以下也。

夫人之讳，虽质君之前，臣不讳也。妇讳不出门，大功、
小功，不讳。

〈注〉质，犹对也。“夫人之讳与妇之讳”，皆谓其家先世。门者，其所居之宫门也。大功以下，恩轻服杀，故亦不讳。

入竟而问禁，入国而问俗，入门而问讳

〈注〉问禁，虑得罪于君也；问俗，虑得罪于众也；问讳，虑得罪于主人也。

又

国君不名“卿老世妇”，大夫不名“世臣侄娣”，士不名“家
相长妾。”

〈注〉不名，不以名呼之也。上卿贵，故曰“卿。”老世妇，两媵也，次于夫人，而贵于诸妾也。世臣，父在时老臣也。侄是妻之兄女，娣是妻之妹，从妻来为妾也。大夫不世爵，此有世臣者，子贤，袭父爵也。家相助，知家事者。长妾，妾之有子者。

君大夫之子，不敢自称曰“余小子。”大夫士之子，不敢
自称曰“嗣子某”，不敢与世子同名。

〈注〉列国之君与天子之大夫，其子皆不敢自称余小子，避嗣天子之称也。列国之大夫与士之子，不敢自称嗣子某，避嗣诸侯之称也。吕氏曰：“世子，君之适子也。诸侯之子不敢与之同名，亦避君也。若名之在世子之前，则世子为君亦不避。”《穀梁传》曰：“卫齐恶卫侯。恶何为君臣同名也。君子不夺人名，不夺人亲之所名。”

又

《君子已孤》不更名，

〈注〉“名”者，始生三月之时，父所命也。父没而改之，孝子所不忍也。

又

子于父母，则自名也。

〈注〉自称其名。〈大全〉吕氏曰：“子之名，父母所命，敬亲之命，不敢有他称也。”

又

天子不言出，诸侯不生名。君子不亲恶诸侯。失地名，
灭同姓名。

〈注〉“贤者贵者，皆谓之君子。天子无外，安得而言出？然而言出者，德不足以君天下，而位号存焉耳。诸侯不生名，惟死而告终，然后名之。然有生名者，德不足以名君子，而位号存焉耳。故天子不言出，诸侯不生名，皆谓君子不亲恶故也。”《疏》曰：“君子不亲恶者，谓孔子书《经》，见天子大恶，书出以绝之；诸侯大恶，书名以绝之。”君子不亲此恶，故书“出名”以绝之也。